SET พรุ่งนี้ทรงตัว ขณะตลาดรอผลประชุมเฟดสัปดาห์หน้า
บล.ฟิลลิป (ประเทศไทย) มองแนวโน้มการลงทุนพรุ่งนี้ (24 ก.ค.) เป็นวันทำการสุดท้ายของสัปดาห์คงไม่มีประเด็นตื่นเต้น ดัชนีคงแกว่งตัวในกรอบและวอลุ่มเทรดบาง เนื่องจากคนยังไม่เชื่อมั่น หลายคนคงรอดูทิศทางตลาดก่อน และรอปดาห์หน้าจะมีการประชุม FOMC ว่าจะมีการส่งสัญญาณการปรับขึ้นอัตราดอกเบี้ยอย่างไร พร้อมให้แนวรับ 1,440-1,430 จุด ส่วนแนวต้าน 1,460 จุด
23 ก.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (23 ก.ค.) แกว่งแคบ วอลุ่มเทรดหายไปพอควร เนื่องจากตลาดฯกำลังรอปัจจัยใหม่ ขณะที่นอกประเทศมีความผันผวนอยู่ในช่วงของการประกาศ Earning Season และราคาน้ำมันที่ปรับตัวลง ทำให้ตลาดต่างประเทศมีการเคลื่อนไหวทั้งในแดนบวกและลบ
ขณะที่ตลาดบ้านเราขาดปัจจัยผลักดัน และปัจจัยลบก็ยังเหมือนเดิม หลังจากจบการประกาศงบฯแบงก์ไปแล้ว ต่อไปก็ต้องรอดูงบฯของตัวอื่น ซึ่งบางตัวอาจจะออกมาแย่กว่าที่คาด แต่กรณีของ SCC ที่จะประกาศในสัปดาห์หน้าคาดว่าจะออกมาดี อีกทั้งจะมีจ่ายปันผลระหว่างกาลด้วย อาจจะช่วยหนุนตลาดฯได้บ้าง
ทั้งนี้ ปัจจัยในประเทศที่น่าผิดหวังทำให้ตลาดฯย่อตัวลง ไม่ว่าจะเป็นโครงการขนาดใหญ่ของภาครัฐฯที่ถูกเลื่อนออกไป, การขยายตัวของ GDP ที่ไม่ค่อยดี อีกทั้งยังมีเรื่องของภัยแล้ง และจนถึงตอนนี้ตลาดฯก็ยังไม่มีข่าวบวกใดๆ
แนวโน้มการลงทุนในวันพรุ่งนี้ (24 ก.ค.) เป็นวันทำการสุดท้ายของสัปดาห์คงไม่มีประเด็นตื่นเต้น ดัชนีคงแกว่งตัวในกรอบและวอลุ่มเทรดบาง เนื่องจากคนยังไม่เชื่อมั่น หลายคนคงรอดูทิศทางตลาดก่อน และรอปดาห์หน้าจะมีการประชุม FOMC ว่าจะมีการส่งสัญญาณการปรับขึ้นอัตราดอกเบี้ยอย่างไร พร้อมให้แนวรับ 1,440-1,430 จุด ส่วนแนวต้าน 1,460 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 319.00 บาท เพิ่มขึ้น 5.00 บาท
KBANK ปิดที่  181.00 บาท ลดลง 1.00 บาท
JAS ปิดที่ 5.15 บาท ไม่เปลี่ยนแปลง
PTTGC ปิดที่ 64.25 บาท ลดลง 2.50 บาท
ADVANCปิดที่ 248.00 บาท ลดลง 3.00 บาท
 
ที่มา: สำนักข่าวอินโฟเควสท์